
Obrátiť sa znamená zvoliť si dokonalosť
===================
Je to vec rozhodnutia sa: chcem byť synom (či dcérou) Boha. Chcem byť bohom na obraz Boha, ktorý mi presne toto daroval a ponúkol v krste. 
Povedané rečou komiksov, znamená to osvojovať si supervlastnosti a učiť sa žiť superživot a konať superskutky, všetko v superspoločenstve superpriateľov a bratov. A postupne od Otca prijímať superschopnosti, úmerne našej schopnosti uniesť ich a zvládať, od maličkostí ako sú zázraky a prorokovanie až po odchod do Večnosti, v ktorej sa naše zbožštenie zavŕši. 
Ale na začiatku toho je z našej strany najprv viera v toto všetko, a potom obrátenie. Obrátenie, to je vec vôle, keď si volíme toto ako zmysel a cieľ nášho života. Volíme si byť svätí a dokonalí. 
Trocha sa to podobá rozdielu medzi tímom a komunitou. Tím využíva vzťahy na konanie práce a dosahovanie výsledkov. Komunita naopak používa prácu a konanie ako nástroj tvorby vzťahov. 
Pred obrátením sme svoje schopnosti a kvality rozvíjali len ako nástroj dosahovania vecí tohto sveta, či už majetku, zábavy, uznania, moci a tak. Dokonalosť nás nezaujímala, pretože nebola k tomuto nutná, leda ak v podobe nejakej ore našu prácu a ciele potrebnej zručnosti. 
Ale teraz sa to mení. Cieľom sa stáva, byť dokonalým. Dokonalosť si volíme ako cieľ. A to ostatné, život, majetok, postavenie, vplyv, to, či ich máme alebo nemáme, vlastníme alebo opúšťame, všetko je už len nástroj a podriaďuje sa tomuto jedinému cieľu, stať sa dokonalým. 
Boh sa stal človekom, aby sa človek stal bohom. Dokonalý a Svätý sa stal človekom v tele podobnom hriešnemu, aby hriešnikov povolal k svätosti a dokonalosti bohov. 
Viera znamená uveriť, že to tak je, že sa to dá a že to stojí za to. 
Obrátenie je potom rozhodnutie ísť za tým. Prijať to. Naučiť sa to. Stať sa tým. Rozhodnutie toto robiť zmyslom svojho života. 
Čím chceš v živote byť? Lekárom? Právnikom? Remeselníkom? Traktoristom? Biznismanom? Nie, chcem byť svätý a dokonalý. A z tamtoho si zvolím to či ono podľa toho, ako mi to môže byť nápomocné v mojej ceste za dokonalosťou a svätosťou, inak na tom nezáleží. Sú to pre mňa už nie ciele, ale len nástroje dokonalosti. To isté platí o majetku. Jedle a pití. Stave. Postavení. Cvičení. Učení sa. Všetko sú to iba nástroje. Budem alebo nebudem ich používať podľa toho, ako ich budem potrebovať pre dielo dokonalosti, za ktorou som sa vydal. Tá je mojim cieľom a zmyslom môjho života. 
Zvoliť si dokonalosť. Byť namiesto mať, ako naznačuje tento obrat slávnou vetou Fromm. 
Áno, presne v tomto je podstata obrátenia, zvolenie si dokonalosti za zmysel a cieľ a najvyššiu prioritu svojho života. Jej podriadiť všetko ostatné. Nie dokonalosť v niečom, ale dokonalosť samého seba, dokonalosť celej osoby, samého bytia. Dokonalosť boha. "Vy teda buďte dokonalí, ako je dokonalý váš nebeský Otec." (Mt 5, 48). "My ho zvestujeme, pričom napomíname každého človeka a učíme každého človeka vo všetkej múdrosti, aby sme každého človeka priviedli k dokonalosti v Kristovi." (Kol 1, 28). "Preto nechajme bokom začiatočné učenie o Kristovi a povznesme sa k dokonalosti." (Hebr 6, 1).
„Kto je zodpovednejší ako čajka, ktorá nájde zmysel, a vyšší cieľ života a žije podľa neho? Tisíce rokov sa naháňame za rybími hlavami, ale teraz máme dôvod žiť - učiť sa, objavovať, stať sa slobodnými! Dajte mi ešte príležitosť, dovoľte mi, aby som vám ukázal, na čo prišiel.“ (Richard Bach, Čajka Jonathan Livingston) 
Výsledkom je prúdenie samého života a učeníctvo. 
Prúdenie, keď sme v každom okamihu plne prítomní, bdelí a v každej chvíli sa usilujeme byť dokonalí v tom jednom čine, skutku, slove, myšlienke, vzťahu - a užívame si to, dokonalosť i ten stav, keď "nám srdce nič nevyčíta, máme dôveru k Bohu a dostaneme od neho všetko, o čo len budeme prosiť, lebo zachovávame jeho prikázania a robíme, čo sa jemu páči." (1Jn 3, 21-22). 
A učeníctvo, keď sa v tejto schopnosti a miere dokonalosti snažíme stále viac rásť až kým sama dokonalosť nedosiahne dokonalosť a svoju plnosť...

Oblečení do Krista, žijeme v pokoji s Bohom
===================
"A tak ospravedlnení z viery, žijeme v pokoji s Bohom skrze nášho Pána Ježiša Krista. Skrze neho máme vierou prístup k tej milosti, v ktorej zotrvávame, aj sa chválime nádejou na Božiu slávu." (Rim 5, 1-2). 
Ospravedlnení z viery. Čiže skutočne spravodliví, ako o nich vraví Ježiš, že "sa spravodliví zaskvejú ako slnko v kráľovstve svojho Otca" (Mt 13, 43). Táto spravodlivosť je ovocím samej viery, ako vysvetľuje o nich Peter, že "Boh... im dal Ducha Svätého... keď vierou očistil ich srdcia" (Sk 15, 8-9). 
Viera, možno by sme ju mohli preložiť ako pevné a isté poznanie toho, kým sme, kým sme sa v Kristovi stali, našej identity, ako píše Pavol, že Kristus "aj keď bol ukrižovaný v slabosti, z Božej moci žije. Aj my sme v ňom slabí, ale z Božej moci budeme s ním žiť pre vás. Seba samých skúmajte, či máte vieru; sami sa skúmajte. Alebo nepoznáte seba samých, že je vo vás Ježiš Kristus?" (2Kor 13, 4-5). Presne toto je chápanie slová viera, aké vidíme u Pavla: isté a pevné poznanie a chápanie toho, kým v Bohu sme, kým sme sa v Kristovi skrze Boží Dar a zadarmo, bez vlastných zásluh stali. 
Viera je teda zmenou myslenia, jej podstatou je zmena myslenia a vytrvať vo viere znamená pre Pavla vytrvať v tomto novom myslení, novej identite, ako vraví, "že máte odložiť starého človeka s predošlým spôsobom života, ktorý sa ženie za klamnými žiadosťami do skazy, a obnovovať sa duchovne premenou zmýšľania, obliecť si nového človeka, ktorý je stvorený podľa Boha v spravodlivosti a pravej svätosti" (Ef 4, 22-24). 
Výsledkom je život v pokoji s Bohom, so sebou, s ľuďmi, so všetkým - "ak je to možné a závisí to od vás, žite v pokoji so všetkými ľuďmi" (Rim 12, 18). Dokonalý život. Slobodný život. Bez strachu. Bez žiadostivosti. V pokoji a uvoľnenosti. Kde si, slovami Pavla, "obliekame Krista". 
To znamená, že nemusíme nejako navonok opustiť to, kde sme a čo žijeme, ísť niekam do kláštora alebo navonok zmeniť bývanie či zamestnanie alebo záľuby, hoci aj to sa môže stať. Ale znamená to, že na toto všetko akoby "obliekame" Krista. Žijeme to ďalej, ale už úplne novým spôsobom, v tejto hesychii Božieho Pokoja, v jeho uvoľnenosti, v čírom dobre a láske, ktoré sú v tomto stave bezstarostnej bezžiadostivosti prirodzené a samozrejmé tak, ako kedysi, v otroctve hriechu, boli pre nás prirodzené pýcha, súdenie, lakomstvo, závisť a všetko toto ostatné. 
Všetko je teda naplnené Kristom, pretože "je vo vás Ježiš Kristus" (2Kor 13, 5). Toto je podstata. Nie to, kde a čo robíme, ale ako a čím sme a ako konáme a žijeme to, čo žijeme a konáme: Namiesto otroctva v slobode. Namiesto stresu v uvoľnenosti. Namiesto smútku v radosti. Namiesto beznádeje v nádeji. Namiesto žiadostivosti v pokoji. Namiesto zla, lži a podlosti v dobre. Namiesto sebectva a lakomstva v prajnosti a láske. Namiesto sebastrednosti v súcite a milosrdenstve. Nie z donútenia, ako to bolo v prípade Zákona, ale preto, že skrze vieru je to pre nás prosto prirodzené. 
Tento rozdiel celkom dobre vidíme u Jána a Ježiša. "Ján nejedol a nepil, nosil odev z ťavej srsti a okolo bedier kožený opasok. Potravou mu boli kobylky a lesný med" (Mt 11, 18; 3, 4). Išiel niekam inam, začal žiť a konať niečo iné, než je bežné. Naopak, "Syn človeka je a pije" (Mt 11, 19), je na prvý pohľad tak podobne bežným ľuďom, až o Ňom hovoria, "hľa, pažravec a pijan, priateľ mýtnikov a hriešnikov" (Mt 11, 19). Ale ako sám hovorí, "múdrosť ospravedlňujú jej skutky" (Mt 11, 19), že totiž všetko toto žije a koná úplne inak, ako Syn, v Otcovi, plný Ducha, slobodný ad každého hriechu a zla. 
Takto sme pozvaní aj my žiť všetko, čo žijeme: "Ustavične sa radujte! Bez prestania sa modlite, pri všetkom vzdávajte vďaky, lebo to je Božia vôľa v Kristovi Ježišovi pre vás! Či teda jete, či pijete, či čokoľvek iné robíte, všetko robte na Božiu slávu!" (1 Sol 5, 16-18; 1 Kor 10, 31). "Túto slobodu nám vydobyl Kristus. Stojte teda pevne a nedávajte sa znova zapriahnuť do jarma otroctva. Ak ste s Kristom odumreli živlom sveta, prečo sa, akoby ste ešte žili vo svete, podriaďujete nariadeniam: "Nechytaj, ani neokús, ani sa nedotýkaj!"?" (Gal 5, 1; Kol 2, 20-21). Táto sloboda je práve v tom, že navonok ako keby sme ostávali tým, čím sme a konáme a žijeme to, čo sme konali a žili, ale už úplne novým spôsobom, v tejto slobode, v tomto pokoji, sväto, očistené od každého zla a strachu, plní radosti a jasania v Duchu a s tou istou radosťou deliaci sa o toto všetko v prajnosti, súcite a láske. Takto a k tomuto sme Kristom oslobodení a Duchom pretvorení. 
A práve tento spôsob života na jednej strane vytvára mocné svedectvo voči svetu, na druhej strane nás medzi sebou mocne spája a združuje do jednoty tejto Slobody Božieho Života, Cirkvi, ako ukazuje už v jej samom počiatku Písmo: "Všetci svorne zotrvávali v Šalamúnovom stĺporadí.  Ale nik iný sa k nim neodvážil pripojiť, no ľud ich velebil  a čím ďalej, tým viac pribúdalo veriacich Pánovi; veľké množstvo mužov a žien."  (Sk 5, 12-14).


LITURGICKÝ PROGRAM
	
	Čičava
	Komárany
	Merník

	Po
1.1.
	Obrezanie nášho Pána, Boha s Spasiteľa Ježiša Krista
Pamiatka svätého Bazila Veľkého, arcibiskupa kapadóckej Cézarei
	Prikázaný sviatok
Myrovanie

	
	11.00 *ZBP rod. Slivková
	9.15 na úmysel darcu
	8.00 *za farnosť

	Ut
2.1.
	Predprazdenstvo Osvietenia
Náš svätý otec Silvester, rímsky pápež

	
	17.00 +Ján, Mária, Mikuláš (r.Švarná)
	
	

	St
3.1.
	Svátý prorok Malachiáš; svätý mučeník Gordios

	
	8.00 +Juraj (r.Husarová)
	
	

	Št 
4.1.
	Zbor svätých sedemdesiatich apoštolov; náš prepodobný otec Teoktist, igumen

	
	9.00 +Štefan (r.Veliká)
	
	

	Pi
5.1. 
	Predvečer Osvietenia 
Svätí mučeníci Teopempt a Teonas, prepodobná Synkletika
	Zdržanlivosť od mäsa s pôstom

	
	20.00 Veľké povečerie s lítiou
	17.00 Veľká večiereň s liturgiou Bazila Veľkého a Veľkým svätením vody
na úmysel darcu
	

	So
6.1.
	Sväté Bohozjavenie nášho Pána, Boha a Spasiteľa Ježiša Krista
	Prikázaný sviatok
Myrovanie
Svätenie vody
Svätenie domov

	
	10.00 Liturgia s Veľkým svätením vody 
*za farnosť
12.30 Svätenie domov a bytov
	8.00 na úmysel darcu
	10.00 Liturgia s Veľkým svätením vody (o.Martin Simko)

	Ne
7.1.
	Nedeľa po Osvietení
Zhromaždenie k svätému a slávnemu Pánovmu prorokovi, predchodcovi a krstiteľovi Jánovi
	

	
	9.15*za farnosť
	11.00 * Juraj s rod. (r.Demčáková)
12.00 Svätenie domov a bytov
	8.00 (o.Martin Simko)
15.00 Svätenie domov a bytov


Úmysel modlitby: za mier na Ukrajine a vo svete.	

